Държавен вестник, бр. 73, 2021 г., стр. 10

СТР.  10	
Д Ъ Р Ж А В Е Н  В Е С Т Н И К 	
БРОЙ  73
17 
 
Определена палубна зона означава зоната на откритата палуба на кораба или палубата за превозни 
средства на ро-ро кораб, която е предназначена за складиране на опасни товари. 
 
Проектиране, за превоза на радиоактивен материал, означава описанието на делящия се материал, 
освободен съгласно 2.7.2.3.5.6, радиоактивен материал в специална форма, слабодисперсивен 
радиоактивен материал, пакет или опаковка, която позволява пълното идентифициране на такъв 
елемент. Описанието може да включва спецификации, инженерни чертежи, доклади, доказващи 
съответствие с регулаторните изисквания, и друга съответна документация. 
 
Проектен срок на годност, за композитни цилиндри и тръби, означава максималният срок на 
експлоатация (в брой години), за който цилиндърът или тръбата са проектирани и одобрени в 
съответствие с приложимия стандарт. 
 
Варелите са цилиндрични опаковки с плосък или изпъкнал край, изработени от метал, фазер, пластмаса, 
шперплат или други подходящи материали. Това определение включва и опаковки с други форми, като 
например опаковки с кръгли заострени шийки или опаковките с формата на кофа. Дървените варели и 
бидони не попадат в обхвата на това определение. 
 
Вещество с повишена температура означава вещество, което се транспортира или се предлага за 
транспортиране: 
–      в течно състояние при температура 100°C или по‐висока 
– 
в течно състояние с точка на възпламеняване над 60°C, която умишлено се загрява до температура 
над точката на възпламеняване; или 
– 
в твърдо състояние при температура  240°C или по‐висока. 
 
Аварийна температура е температурата, при която се прилагат аварийните процедури. 
 
Изключителна употреба, за превоза на радиоактивен материал, означава употреба само от един 
изпращач на превоз или на голям товарен контейнер, по отношение на която цялото първоначално, 
междинно и крайно товарене и разтоварване и изпращане се извършват в съответствие с указанията на 
изпращача или получателя, когато това се изисква от разпоредбите на настоящия Кодекс. 
Съотношение на пълнене означава съотношението между масата на газа и масата на водата при 15°C, 
което би напълнило докрай съд под налягане в готовност за употреба. 
 
Точка на възпламеняване означава най-ниската температура на течност, при която парите й образуват 
запалима смес с въздуха. 
 
Храната включва храни, фуражи или други хранителни вещества, предназначени за консумация от хора 
или животни. 
 
Товарен контейнер е предмет от транспортно оборудване, който е с постоянен характер и съответно е 
достатъчно здрав, за да бъде подходящ за многократна употреба; специално проектиран да улеснява 
превоза на товари посредством един или повече видове транспорт, без междинно повторно товарене; 
проектиран да бъде закрепен и/или с него да се работи лесно, който има принадлежности за тези цели и 
е одобрен в съответствие с Международната конвенция за безопасни контейнери, 1972 г., с измененията.  
В допълнение:  Малък товарен контейнер е товарен контейнер с вътрешен обем от не повече от 3 m3. 
Голям товарен контейнер е товарен контейнер с вътрешен обем над 3 m3. 
При товарни контейнери за превоз на радиоактивен материал като опаковка може да се използва товарен 
контейнер. Малък товарен контейнер е този, който има общ външен размер, по-малък от 1,5 m, или 
вътрешен обем, не по-голям от 3 m3. Всеки друг товарен контейнер се счита за голям товарен контейнер. 
 
Горивна клетка означава електрохимично устройство, което преобразува химическата енергия на дадено 
гориво в електрическа енергия, топлинна енергия и продукти от реакцията. 
 
Двигател с горивни клетки означава устройство, което се използва за захранване на оборудването и 
което се състои от горивна клетка и нейния механизъм за захранване с гориво, независимо дали е 
вграден в горивната клетка или е отделно от нея, и включва всички принадлежности, необходими за 
изпълнение на функцията му. 
△     GHS означава седмото преработено издание на Глобалната хармонизирана система за класифициране и   
          етикетиране на химикали, публикувана от Организацията на обединените нации като документ ST/SG/AC.10/30/Rev.7.
 
Цистерна тип 4 на ММО означава шосейно превозно средство-цистерна за превоз на опасни товари от 
класове 3 до 9 и включва полуремарке с трайно прикрепена цистерна или цистерна, прикрепена към 
шаси, с най-малко четири заключващи устройства със завъртане, които отговарят на стандартите ISO 
(напр. ISO 1161:1984). 
 
Цистерна тип 6 на ММО означава шосейно превозно средство-цистерна за превоз на неохладени 
втечнени газове от клас 2 и включва полуремарке с трайно прикрепена цистерна или цистерна, 
прикрепена към шаси, която е оборудвана с части от сервизно оборудване и конструкции, необходими за 
превоза на газове. 
 
Цистерна тип 8 на ММО означава шосейно превозно средство-цистерна за превоз на охладени втечнени 
газове от клас 2 и включва полуремарке с трайно прикрепена топлоизолационна цистерна, оборудвана с 
части от сервизно оборудване и конструкции, необходими за превоза на охладени втечнени газове. 
18 
■ Цистерна тип 9 на ММО означава шосейно превозно средство, превозващо газови елементи, за превоз на сгъстени 
газове от клас 2 с елементи, свързани помежду си чрез колектор, трайно прикрепен към шаси, който е снабден с части 
от сервизно оборудване конструкции, необходими за превоза на газове. Елементите са цилиндри, тръби и снопове от 
цилиндри, предназначени за превоз на газове, както е определено в 2.2.1.1. 
 
Вътрешни опаковки са опаковки, за които при транспортиране е необходима външна опаковка. 
 
Вътрешни контейнери са контейнери, които изискват външна опаковка, за да изпълняват функцията си на 
херметизация. 
 
Контролен орган е независим контролен и изпитателен орган, одобрен от компетентния орган. 
 
Междинни контейнери за насипни товари са твърди или гъвкави преносими опаковки, различни от посочените в глава 
6.1, които: 
.1 
имат капацитет от: 
.1  не повече от 3,0 m3 (3000 литра) за твърди вещества и течности от групи за опаковане II и III; 
.2  не повече от 1,5 m3 за твърди вещества от група за опаковане I, когато са опаковани в гъвкави, твърди пластмасови, 
композитни, фазерни или дървени междинни контейнери за насипни товари; 
.3  не повече от 3,0 m3 за твърди вещества от група за опаковане I, когато са опаковани в метални междинни контейнери 
за насипни товари; 
.4  не повече от 3,0 m3 за радиоактивен материал от клас 7; 
.2 
са проектирани за механична работа; и 
.3 
са устойчиви на напреженията, създавани при работа и транспортиране, които са определени чрез изпитвания. 
Преработените междинни контейнери за насипни товари са метални, твърди пластмасови или композитни междинни 
контейнери за насипни товари, които: 
.1 
са произведени като тип по изискванията на ООН от тип, който не е по изискванията на ООН; или 
.2 
са преобразувани от един тип конструкция по ООН в друг тип конструкция по ООН. 
 
Преработените междинни контейнери за насипни товари са предмет на същите разпоредби на настоящия Кодекс, 
които се прилагат за нови междинни контейнери за насипни товари от същия тип (вижте и дефиницията за тип 
конструкция в 6.5.6.1.1). 
 
Ремонтираните междинни контейнери за насипни товари са метални, твърди пластмасови или композитни междинни 
контейнери за насипни товари, които в резултат на удар или поради каквато и да е друга причина (напр. корозия, 
крехкост или други доказателства за намалена якост в сравнение с типа конструкция) са възстановени така, че да 
съответстват на типа конструкция и да могат да издържат на проектните типови изпитвания. За целите на настоящия 
Кодекс замяната на твърд вътрешен контейнер на композитен междинен контейнер за насипни товари с контейнер, 
съответстващ на оригиналния тип конструкция от същия производител, се счита за ремонт. Рутинната поддръжка на 
твърди междинни контейнери за насипни товари (вижте дефиницията по-долу) обаче не се счита за ремонт. Корпусите 
на междинните контейнери за насипни товари от твърда пластмаса и вътрешните контейнери на композитните 
междинни контейнери за насипни товари не подлежат на ремонт. Гъвкавите междинни контейнери за насипни товари 
не подлежат на ремонт, освен ако това не е одобрено от компетентния орган. 
 
Рутинната поддръжка на гъвкави междинни контейнери за насипни товари е рутинното изпълнение на операции върху 
пластмасови или гъвкави междинни контейнери за насипни товари от текстил, като например: 
.1 
 почистване; или 
.2 
подмяна на компоненти, които не са неразделна част, като например обвивки и затварящи връзки, с компоненти, 
съответстващи на първоначалната спецификация на производителя; 
 
при условие, че тези операции не влияят неблагоприятно на функцията на херметизация на гъвкавия междинен 
контейнер за насипни товари или не променят типа на конструкцията. 
 
Забележка: За твърди междинни контейнери за насипни товари вижте „Рутинна поддръжка на твърди междинни 
контейнери за насипни товари“. 
 
Рутинна поддръжка на твърди междинни контейнери за насипни товари е рутинното изпълнение на операции върху 
метални, твърди пластмасови или композитни междинни контейнери за насипни товари, като например: 
.1 
почистване; 
.2 
отстраняване и повторно инсталиране или смяна на затварящите механизми върху корпуса (включително 
свързаните с тях уплътнения) или на сервизното оборудване в съответствие със спецификации на производителя, при 
условие че е проверена херметичността на междинните контейнери за насипни товари; или 
.3 
възстановяване на конструкции, които не изпълняват пряко функция на херметизация или освобождаване на 
налягането при разтоварване на опасни товари, за да съответстват на типа конструкция (напр. изправяне на опорите 
или повдигане на приспособления), при условие че функцията на херметизация на междинните контейнери за насипни 
товари не е засегната.